CELEX: 32012R0832
Language: et
Date: 2012-09-17 00:00:00
Title: Komisjoni rakendusmäärus (EL) nr 832/2012, 17. september 2012 , mis käsitleb ammooniumkloriidi valmistise lubamist nuumlammaste söödalisandina (loa omanik Latochema Co Ltd)  EMPs kohaldatav tekst

18.9.2012   
            
            
               ET
            
            
               Euroopa Liidu Teataja
            
            
               L 251/27
            
         KOMISJONI RAKENDUSMÄÄRUS (EL) nr 832/2012,
   17. september 2012,
   mis käsitleb ammooniumkloriidi valmistise lubamist nuumlammaste söödalisandina (loa omanik Latochema Co Ltd)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus ammooniumkloriidi lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse lisas kirjeldatud ammooniumkloriidi valmistise lubamist nuumlammaste söödalisandina ning selle liigitamist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 31. jaanuari 2012. aasta arvamuses (2) järeldusele, et kavandatud kasutustingimuste korral ja tingimusel, et söödalisandi kasutamise aeg on piiratud, ei avalda lisas kirjeldatud ammooniumkloriidi valmistis kahjulikku mõju loomatervisele ja inimeste tervisele ega keskkonnale ning et selle kasutamine võib vähendada nuumlammaste uriini pH väärtust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Lisas kirjeldatud ammooniumkloriidi valmistise hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. september 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2012; 10(2):2569.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg söödalisandit / kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (uriini pH väärtuse alandamine)
                  
               
            
                  4d7
               
               
                  Latochema
                  Co Ltd
               
               
                  Ammooniumkloriid
               
               
                  
                               
                           
                           
                              
                                 Söödalisandi koostis
                              
                              ammoniumkloriidi ≥ 99,5 %
                              (tahkel kujul)
                           
                        
                               
                           
                           
                              
                                 Toimeaine kirjeldus
                              
                              ammoniumkloriidi ≥ 99,5 %
                              NH4Cl CASi nr: 12125-02-9
                              naatriumkloriidi ≤ 0,5 %
                              Valmistatud keemilise sünteesi teel
                           
                        
                               
                           
                           
                              
                                 Analüüsimeetod
                                  (1)
                              
                              Ammooniumkloriidi kvantifitseerimine söödalisandis: tiitrimine naatriumhüdroksiidiga (Euroopa farmakopöa, monograafia 0007) või tiitrimine hõbenitraadiga (FAO/WHO ühise lisaainete eksperdikomisjoni monograafia „ammooniumkloriid”).
                           
                        
               
                  Nuumlambad
               
               
                  —
               
               
                  —
               
               
                  10 000
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Kasutajate ohutus: käitlemisel kasutada respiraatorit, kaitseprille, kindaid ja kaitserõivastust.
                           
                        
                              3.
                           
                           
                              Söödalisandit sisaldavat sööta ei kasutata söödana kauem kui kolm kuud.
                           
                        
               
                  8. oktoober 2022
               
            
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx